מחקר המוזיקה שנוצרה במחנות הריכוז שואף לתרגם טרגדיה עצומה לכדי הזדמנות שאין כדוגמתה לקדם את האומנות, המוזיקה והחשיבה והיצירתית, ולעיין בתגובות העמוקות והבלתי נתפסות ביותר שהרוח האנושית מסוגלת להן.

מוזיקה הנוצרת בשבי היא תוצאתה של יצירתיות מן הזן הקוסמופוליטי ביותר; חילוצה של מוזיקה זו כמותה כבנייתם מחדש של בתי ספר ובתי חולים שנחרבו בשל המלחמה, שחזורם של תהליכים חינוכיים שהוערכו כפגועים באופן בלתי הפיך מפאת המלחמה והגירושים.

המוזיקה שפרחה במחנות אינה ניתנת להערכה בין כמותית ובין איכותית, וייתכן ושמונת-אלפי הקטעים שחולצו עד כה הם מעט מזעיר מתפוקה של עשרים שנים שבין ראשון מחנות הריכוז ואחרון הגולאגים.

חיוני הוא לא רק להציל אלא גם לשחזר מורשת מוזיקלית זו, על מנת שתושב לחיק האנושות במלואה ובכך יושב לה מקומה בתולדות המוזיקה.

ישנו כח מיוחד הדוחק במוזיקאים לנגן בעת שהם ניצבים מול פני המוות, כפי שעשו נגני הטיטאניק, שהמשיכו בנגינתם בעוד הספינה הטרנס-אטלנטית שוקעת; וכך בעוד אירופה שוקעת, מוזיקאים כתבו וניגנו מפני שחשו חובה לשמר את התרבות.

השבנו את כבודם של מוזיקאים אלו ויצרותיהם, שנכתבו במחברות, על גבי נייר טואלט, שקי יוטה וגלויות ושנלמדו בעל פה ברכבות המשא; לא ניתן היה להציל את חייהם של מוזיקאים רבים שגורשו למחנות, אך הצלנו את יצירותיהם, אשר כמוהו להציל את נפשם, במובן האוניברסאלי, המטא-היסטורי והמטא-פיזי. מה שאפשרה לי קק"ל בריטניה לעשות עם צעירים אלו בשנתיים האחרונות הוא מן השלבים המשמעותיים ביותר במחקר זה.

מעתה והלאה, מוזיקה זו שייכת באופן סמלי לדור חדש, ולא פחות מכך, היא חוזרת לארץ ישראל – כלומר, היא שבה הביתה.

מי יתן ויהא זה תחילתו של מסע מויזקלי קיומי ארוך ומשותף.

פרנצ'סקו לוטורו